钦定古今图书集成/明伦汇编/氏族典/第088卷 > 卢商
## 钦定古今图书集成/明伦汇编/氏族典/第088卷 > 卢商

按《唐书郑肃传》：“肃罢政事，帝以卢商代之。商字为臣，
蚤孤，家窭困，能以学自奋。举进士、拔萃，皆中。由校书
郎佐宣歙西川幕府。入朝，累十馀迁，至大理卿，为苏
州刺史，进浙西观察使，召为刑部侍郎，京兆尹。方伐
潞，诏商以户部侍郎判度支，出为东川节度使，以兵
部侍郎还判度支，擢中书侍郎同中书门下平章事”，
范阳郡公。大中元年春，旱，诏商理囚系于尚书省，误
纵死罪，罢为武昌军节度使。以疾解，拜户部尚书，卒。